stanford-oval/wikipedia huggingface dataset:
Elche
Aiheesta muualla

Kuvia tai muita tiedostoja aiheesta Elche Wikimedia Commonsissa
Kaupungin verkkosivut (espanjaksi)
Kaupungin turismisivut (englanniksi)
Unescon maailmanperintökohteet Espanjassa
Alcalá de Henaresin yliopisto ja historiallinen ympäristö
Alhambra, Generalife ja Albayzín Granadassa
Altamiran luola
Antoni Gaudín työt
Aragonian mudéjar-arkkitehtuuri
Aranjuezin kulttuurimaisema
Atapuercan arkeologinen kohde
Ávilan vanhakaupunki
Barcelonan Sant Pau -sairaala ja katalonialainen musiikkipalatsi
Burgosin katedraali
Cáceresin vanhakaupunki
Catalanin romaaniset kirkot Vall de Boíssa
Côanlaakson ja Siega Verden esihistoriallinen kalliotaide (jaettu Portugalin kanssa)
Córdoban historiallinen keskusta
Cuencan linnoituskaupunki
Doñanan kansallispuisto
Elchen palmumetsä
Elohopean perintö: Almadén ja Idrija (jaettu Slovenian kanssa
Escorialin luostari
Garajonayn kansallispuisto
Ibizan biodiversiteetti ja kulttuuri
Itä-Espanjan kalliomaalaukset
La Lonja de la Seda de Valencia
Las Médulas
Lugon roomalainen muuri
Madinat al-Zahra
Méridan arkeologinen alue
Oviedon muistomerkit ja Asturian vanhan kuningaskunnan kirkot
Poblet-luostari
Monte Perdido (jaettu Ranskan kanssa)
Pyhiinvaellusreitti Santiago de Compostelaan
Salamancan vanhakaupunki
San Cristóbal de La Laguna
San Millánin Yuso- ja Suso-luostarit
Santa María de Guadalupe
Santiago de Compostela
Segovian vanhakaupunki ja akvedukti
Serra de Tramuntanan kulttuurimaisema
Sevillan katedraali, Alcázar ja Archivo de Indias
Tarracon arkeologinen kokonaisuus
Teiden kansallispuisto
Toledo
Úbedan ja Baezan renessanssimuistomerkit
Vizcayan silta
Dassault Falcon

Etualalla Falcon 2000, takana Falcon 900
Dassault Falcon (aiemmin myös Mystère) on ranskalaisen Dassault Aviationin valmistama perhe liikesuihkukoneita.
Historia

Ensimmäinen Falcon, Dassault Falcon 20, teki ensilentonsa 4. toukokuuta 1963. Se tunnettiin ensin nimellä Mystère 20, mutta uudelleennimettiin yhdysvaltalaisen Pan Amin kanssa tehdyn yhteistyön seurauksena. 60-vuotisen tuotannon aikana eli toukokuuhun 2023 mennessä Dassault Aviation oli toimittanut yli 2 700 Falcon-perheen konetta. Tuotannossa on mallit Falcon 900, 2000, 7X ja 8X. Perheen uusin jäsen on vielä suunnitteluvaiheessa oleva Falcon 6X, joka teki ensilentonsa vuonna 2021. Falcon-perheen seuraava malli on vuonna 2025 esiteltävä suuri Falcon 10X.
Liikelentokäytön ohella koneita voidaan varustella monenlaisiin tehtäviin, kuten rahti- ja sotilastehtäviin. Falcon-malliston suurimmat kilpailijat ovat Bombardier Aviationin ja Gulfstream Aerospacen liikesuihkukoneet.
Historia > Suomessa

Vuonna 1970 kymmenen suomalaisyritystä perusti yhdessä liikelentoyhtiö Nordairin, jolla oli käytössä Falcon 20. Se kuljetti muun muassa valtion edustajia, viranomaisia ja valtionpäämiehiä, kuten Suomen tasavallan presidenttiä Urho Kekkosta.
Suomalaisella Jetflitella on yksi Falcon 7X, joka kävi vuonna 2015 ensimmäisenä suomalaisena kiinteäsiipisenä lentokoneena Etelämantereella.
Suomalainen Polar Aviation on liikennöinyt kolmea Suomeen rekisteröityä venäläisen Sergei Grištšenkon omistamaa liikelentokonetta, joista yksi on Falcon 8X. Koneilla on kuljetettu venäläisiä oligarkkeja ja koneiden omistajuus siirrettiin Venäjään kohdistettujen talouspakotteiden takia Gazprombankilta Grištšenkon Stradian Consultants Limited -yhtiölle. Ylen MOT teki asiasta selvityksen huhtikuussa 2022.
Mallisto

Suluissa valmistusvuodet.
Mallisto > Tuotannosta poistuneet

Dassault Falcon 20/200, kaksimoottorinen (1963–1988)
Dassault Falcon 10/100, pienempi versio Falcon 20:stä (1970–1988)
Dassault Falcon 50, kolmimoottorinen kehitelmä Falcon 20:stä (1976–2008)
Mallisto > Tuotannossa

Dassault Falcon 900, hieman suurennettu, pitkän kantaman kehitelmä Falcon 50:stä (1984–)
Dassault Falcon 2000, kaksimoottorinen ja pienennetty, lyhyemmän kantaman kehitelmä Falcon 900:sta (1993–)
Dassault Falcon 7X, erittäin pitkän kantaman jatkokehitelmä Falcon 900:sta (2005–)
Dassault Falcon 8X, suurennettu ja paranneltu versio Falcon 7X:stä (2016–)
Mallisto > Kehitteillä

Dassault Falcon 6X, suurennettu versio Falcon 5X:stä (2021–, suunnittelussa)
Dassault Falcon 10X, suuri kaksimoottorinen pitkän kantaman liikesuihkukone (2025, suunnittelussa)
Mallisto > Keskeytetyt projektit

Dassault Falcon 75, mahdollisesti ylisooninen, muuttuvageometrisilla siivillä varustettu (1968, projekti lopetettiin)
Dassault Falcon 30/40, suureksi liikekoneeksi tai syöttöliikenteen matkustajakoneeksi suunniteltu suurennettu versio Falcon 20:stä (1973, ei tullut tuotantoon)
Dassault Falcon 5X, uudella rungolla  suunniteltu kaksimoottorinen (2017, projekti lopetettiin Safran Silvercrest -moottorin ongelmien takia)
Jetfliten Falcon 7X OH-WIX Etelämantereella
Varhaisten mallien kokovertailua
Falcon 7X
Emma (Alankomaat)

| Emma |
| --- | --- |
 Kuningatar Emma 1890-luvulla.
Alankomaiden kuningatar
Valtakausi:  7. tammikuuta 1879 – 23. marraskuuta 1890

Syntynyt:  2. elokuuta 1858 Arolsen, Waldeck-Pyrmont (nykyinen Saksa)
Kuollut:  20. maaliskuuta 1934 (75 vuotta) Haag, Etelä-Hollanti, Alankomaat
Puoliso:  Vilhelm III
Lapset:  Vilhelmiina
Koko nimi:  Adelheid Emma Wilhelmina Theresia
Suku:  Waldeck-Pyrmont
Isä:  Yrjö Viktor
Äiti:  Helena
Nimikirjoitus:  
Kuningatar Emman muistopatsas.
Emma (holl. Adelheid Emma Wilhelmina Theresia) (2. elokuuta 1858 Arolsen – 20. maaliskuuta 1934) oli Hollannin kuninkaan Vilhelm III:n toinen vaimo.
Prinsessa Emma syntyi Arolsenissa, pienen saksalaisen Waldeck-Pyrmontin ruhtinaskunnan pääkaupungissa. Hän oli ruhtinaan neljäs tytär. Emman vanhimmasta veljestä Fredrikistä tuli ruhtinaskunnan viimeinen hallitsija.
Emma avioitui itseään 41 vuotta vanhemman kuninkaan kanssa 17. tammikuuta 1879. Pariskunnan ainoa yhteinen lapsi oli vuonna 1880 syntynyt Vilhelmiina. Vilhelmin kuoltua 1890 Emma toimi sijaishallitsijana alaikäiselle Vilhelmiinalle.
Emma kuoli 75 vuoden ikäisenä keuhkoputkentulehduksen komplikaatioihin  Haagissa, ja hänet haudattiin Delftiin.
Aiheesta muualla

Kuvia tai muita tiedostoja aiheesta Emma (Alankomaat) Wikimedia Commonsissa
Elämän maantiellä

| Elämän maantiellä |
| --- | --- |
 Tarini (Waldemar Wohlström).
Ohjaaja:  Kurt Jäger Ragnar Hartwall
Käsikirjoittaja:  Ragnar Hartwall
Tuottaja:  Gustaf Molin
Säveltäjä:  Yrjö Hjelt (2011)
Kuvaaja:  Kurt Jäger
Leikkaaja:  Kurt Jäger
Lavastaja:  Ilmari Mattsson
Pääosat:  Halvar Lindholm Lia Lae Eric H. Broman
Valmistustiedot
Valmistusmaa:  Suomi
Tuotantoyhtiö:  Komedia-Filmi
Ensi-ilta:  28. marraskuuta 1927
Kesto:  83 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Elämän maantiellä on vuonna 1927 valmistunut suomalainen mykkäelokuva, jonka ovat ohjanneet Kurt Jäger ja Ragnar Hartwall. Elokuvan ensi-ilta oli 28. marraskuuta 1927 Piccadilly- ja Punainen Mylly -teattereissa Helsingissä.
Elokuvan sisäkuvaukset tehtiin studioksi vuokratussa Hankkijan juhlasalissa ja ulkokuvaukset Helsingissä ja lähiympäristössä. Elokuvassa kuvataan posetiivin soittajan elämänvaiheita ja hänen kohtaamiaan ihmisiä.
Yleisradion tilauksesta elokuvaan on säveltänyt uuden musiikin Yrjö Hjelt. Se on kolmas hankkeessa, jossa viisi mykkäelokuvaa saa musiikin. Katupiano saatiin ääniraidalle Varkauden mekaanisen musiikin museosta.
Tarinan tapahtumaympäristö on mahdollisesti Italiassa, vaikka maata ei mainitakaan, mutta sijoittuu tapahtumien perusteella varhaiseen Benito Mussolinin aikaan, jolloin hänen julkinen kuvansa vielä oli hyvin myönteinen. Päähenkilöitä ovat kulkuri Tarini, joka ansaitsee elantonsa veivaamalla katupianoa (joka väliteksteissä on posetiivi), ja kasvattilapseksi päätynyt Irmela. Heidät palkkaa ilkeä impressaari Greeving esiintymään varieteehensa, josta rikas Georg löytää Irmelan, mutta Irmela ei tahdo vastata kosintaan. Lopuksi paljastuu, että Tarini on Irmelan isä.
Näyttelijät

| 0 | 1 | 2 |
| --- | --- | --- |
|  Waldemar Wohlström  | … |  Tarini   |
|  Halvar Lindholm  | … |  Georg   |
|  Lia Lae (eli Vivian Björkbom)  | … |  Irmela   |
|  Eric H. Broman  | … |  impressaari Greeving   |
|  Ella Tigerstedt  | … |  Irmelan kasvatusäiti   |
|  Armas Laitinen  | … |  varieteen voimamies   |
|  Atso Fagerström  | … |  katuyleisöä   |
|  Asser Fagerström  | … |  katuyleisöä   |
|  Armas Jokinen  | … |  katuyleisöä   |
Aiheesta muualla

Antti Alasen blogi Referaatti Yrjö Hjeltin haastattelusta, jonka on tehnyt Markku Pölönen (englanniksi)
Elokuvasta Ylen sivuilla (Arkistoitu – Internet Archive)
Mykkäelokuvasivusto
Edward L. Deci

Edward L. Deci (s. 14. lokakuuta 1942) on yhdysvaltalainen psykologian emeritusprofessori Rochesterin yliopistossa. Deci on kehittänyt itseohjautuvuusteorian ja tutkinut  sisäisiä motivaatioita yhdessä Richard M. Ryanin kanssa.
Dream Big

| ”Dream Big” Isac Elliot |
| --- | --- | --- |

Singlen tiedot
 Albumilta: Wake Up World – The Ellioteer Edition
 Äänitetty : 2013
 Julkaistu: 25. lokakuuta 2013
 Tuottaja(t): Joonas Angeria Waterfall
 Tyylilaji: pop, teinipop, house
 Kesto: 03.45
 Levy-yhtiö: Sony Music Entertainment
Isac Elliotin muut singlet
| ”First Kiss” 2013 | ”Dream Big” 2013 | ”My Favorite Girl” 2013 |
Dream Big on suomalaisen laulajan Isac Elliotin 25. lokakuuta 2013 julkaistu single, joka sisältyy Elliotin marraskuussa julkaistavalle uudelle versiolle hänen esikoisalbumistaan. Kappaleen on tehnyt Joonas Angeria, Ole Hegle ja Torgeir Kristiansen. Tuotannosta vastaa Elliotin esikoisalbuminkin tuottanut Angeria sekä norjalainen Waterfall.
YleX-radiokanavan toimittaja Iida Korhonen on luonnehtinut kappaleen sanoituksen ”kannustavan tavoittelemaan unelmiaan antamatta kenenkään lannistaa itseään”. Isac Elliot itse on puolestaan sanonut, että kappaleen tarina sai syntynsä ajatuksesta ”jos naapurit eivät naura sun unelmille ja haaveille, niin silloin ne eivät ole riittävän isot”.
Kappaleen lyriikkavideo julkaistiin Elliotin Vevo-kanavalla singlen julkaisupäivänä 25. lokakuuta ja Sami Joensuun ohjaama virallinen musiikkivideo 4. joulukuuta 2013.
Kappaleet

Dream Big – 3.45
Dream Big (Extended Version) – 4.09
New Way Home (eSQUIRE vs OFFBeat remix) – 6.40
New Way Home (Extended Mix) – 4.46
Listasijoitukset

| Lista | Paras sijoitus |
| --- | --- |
Suomen virallinen singlelista: –
Suomen virallinen latauslista: 6 
Suomen Radiolista: 81 
Norjan singlelista: –
Davis Guggenheim

Davis Guggenheim.
Philip Davis Guggenheim (s. 3. marraskuuta 1963 Saint Louis, Missouri, Yhdysvallat) on yhdysvaltalainen Oscar-palkittu elokuvaohjaaja. Hän on ohjannut muun muassa televisiosarjoja NYPD Blue, 24, Alias, Deadwood, Num3rot ja Melrose Place. Hän on ohjannut myös elokuvat Gossip (2000), The First Year  (2001) (dokumentti), Epämiellyttävä totuus (dokumentti) (2006), Gracie (2007), A Mothers Promise Barack Obama Film (dokumentti) (2008) ja It Might Get Loud (dokumentti) (2008).
Palkinnot

Sertificate Merit San Francisco International Film Festival (2001)
Jury Award Double Take Documentary Film Festival (2002)
LAFCA Award (2006)
Humanitas Prize (2006)
Audience Award (2006)
Oscar Paras Dokumenttielokuva (2007)
Ehdokkuudet

Gotham Awards (2006)
Yksityiselämä

Guggenheim on naimisissa näyttelijä Elisabeth Shuen kanssa, he avioituivat vuonna 1994. Heillä on kolme lasta: Miles William (s. 11 marraskuuta 1997), Stella Street (s. 19 maaliskuuta 2001) ja Agnes Charles (s. 18 kesäkuuta 2006). Guggenheim on opiskellut Brown Universityssä. Hänen isänsä on elokuvaohjaaja ja -tuottaja Charles Guggenheim.
Aiheesta muualla

Wikimedia Commonsissa on kuvia tai muita tiedostoja aiheesta .
Davis Guggenheim Internet Movie Databasessa. (englanniksi)
Davis Guggenheimin kotisivut
Davis Guggenheim Elonetissä.
En päivääkään vaihtaisi pois

En päivääkään vaihtaisi pois voi viitata seuraaviin asioihin:
En päivääkään vaihtaisi pois (vuoden 1972 kappale), Tapio Rautavaaran kappale vuodelta 1972
En päivääkään vaihtaisi pois (vuoden 1979 kappale), Rautavaaran viimeiseksi levytykseksi jäänyt kappale vuodelta 1979
En päivääkään vaihtaisi pois (albumi), Rautavaaran kokoelma-albumi
En päivääkään vaihtaisi pois (kirja), Rautavaarasta kertova kirja vuodelta 1978
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”En päivääkään vaihtaisi pois”, voi hakea sivunnimihaulla, laajalla sivunnimihaulla tai tekstihaulla.
En pointe

Jocelyn Vollmar vuonna 1947
En pointe on balettitermi, joka tarkoittaa varpaiden kärjillä tanssimista. Tässä klassiselle balettitekniikalle tyypillisessä erikoistekniikassa käytetään varvastossuja, joiden kovitetut kärjet ja jäykkä pohja mahdollistavat varpaiden kärjillä tanssimisen. Varvastanssi on perinteisesti naistanssijoiden käyttämää. Miehet tanssivat varpaillaan vain poikkeuksellisesti. Balettikouluissa varvastanssiopetus aloitetaan yleensä yhdentoista ja kolmentoista ikävuoden välillä. Tätä nuoremmilla jalkojen luut kasvavat vielä ja varvastanssi voi aiheuttaa vakavia vaurioita jaloille.
Varvastanssi näyttää kevyeltä ja kauniilta, mutta tanssijalle se voi olla hyvinkin kivuliasta. Varpaisiin tulee helposti rakkoja ja hiertymiä, vaikka varvastossujen kärjissä käytetäänkin usein pehmusteita.
Edmond (elokuva)

| Edmond |
| --- | --- |

Ohjaaja:  Stuart Gordon
Käsikirjoittaja:  David Mamet
Tuottaja:  Chris Hanley Molly Hassell Duffy Hecht Stuart Gordon Roger Kass Mary McCann Kevin Ragsdale Ryan R. Johnson
Säveltäjä:  Bobby Johnston
Kuvaaja:  Denis Maloney
Leikkaaja:  Andy Horvitch
Pääosat:  William H. Macy
Valmistustiedot
Valmistusmaa:   Yhdysvallat
Tuotantoyhtiö:  First Independent Pictures
Levittäjä:  Fandango Netflix
Ensi-ilta:  2005
Kesto:  79 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Edmond on William H. Macyn tähdittämä psykologinen trilleri vuodelta 2005. Siinä hän esittää Edmond Burkea, miestä, joka on lopen kyllästynyt nykyiseen elämäänsä ja päättää lähteä öisille kaduille katsomaan, mitä vastaan tulee.
Aiheesta muualla

Edmond (elokuva) Internet Movie Databasessa (englanniksi)
Elcric

| ”Elcric” Circle |
| --- | --- | --- |

Singlen tiedot
 Äänitetty : SS-Palace, Ulvila, 2003
 Julkaistu: 2003
 Formaatti: 7"
 Tyylilaji: progressiivinen rock, hard rock
 Levy-yhtiö: Fonal Records
Circlen muut singlet
| ”Riemukaari” 2002 | ”Elcric” 2003 | ”Earthworm” 2006 |
Elcric on vuonna 2003 ilmestynyt Circlen single, joka sisältää kaksi albumeilla julkaisematonta kappaletta. Se äänitettiin Sami Sänpäkkilän studiolla Ulvilassa.
Muusikot

Jyrki Laiho – kitara
Janne Westerlund – kitara
Jussi Lehtisalo – basso, laulu
Tomi Leppänen – rummut
Mika Rättö – kosketinsoittimet, laulu
Kappaleet

Circle – 6.39
Elcric – 4.13
Ei kauniimpaa

Ei kauniimpaa voi tarkoittaa seuraavia:
”Ei kauniimpaa”, Jukka Kuoppamäen kirjoittama ja Katri Helenan tunnetuksi tekemä musiikkikappale
Ei kauniimpaa, Katri Helenan vuonna 1969 ilmestynyt albumi
Ei kauniimpaa, Ristinollan vuonna 2005 ilmestynyt albumi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ei kauniimpaa”, voi hakea sivunnimihaulla, laajalla sivunnimihaulla tai tekstihaulla.
Dübendorf

| Dübendorf |
| --- | --- |
 Bahnhofstrasse johtaa rautatieasemalta kaupungintalolle.
 vaakuna
 Dübendorf sijaitsee Pohjois-Sveitsissä, Zürichin itäpuolella.
 Dübendorf
 Koordinaatit: 47°24′2″N, 8°37′27″E 
Valtio:  Sveitsi
Kantoni:  Zürichin kantoni
Hallintoalue (Bezirk):  Uster
Pinta-ala:  
 – Kokonaispinta-ala:  13,62 km²
Korkeus:  430–640 m
Väkiluku (joulukuu 2014):  26 317
 – Väestötiheys:  1 932 as./km²
 
 www.duebendorf.ch 
Infobox OKVirheellinen NIMI-arvo: 
Dübendorf on kaupunki Pohjois-Sveitsissä, Zürichin kantonissa, kymmenkunta kilometriä Zürichin kaupungista itään. Kaupungissa on runsaat 26 000 asukasta.
Sijainti

Dübendorf sijaitsee Glattjoen laaksossa, kumpuilevassa Mittellandissa.
Liikenne

Moottoritie A1 ohittaa kaupungin pohjoispuolitse. SBB:n rautatie Zürichistä Usterin kautta Rapperswiliin kulkee Dübendorfin kautta.
Lentokenttäalue

Dübendorfissa on ollut lentokenttä vuodesta 1910 ja Sveitsin ilmavoimien sotilastukikohta vuodesta 1914. Reittiliikenne Dübendorfista alkoi vuonna 1922, ja lentoasema rakennettiin vuonna 1932. Dübendorfin lentokentästä tuli sotilaskenttä vuonna 1948, jolloin Klotenin uusi lentoasema otettiin käyttöön.
Sotilastoiminta on vuonna 2014 tehdyllä päätöksellä vähenemässä lähivuosina merkittävästi. Jäljelle jää ilmavoimien helikopteritukikohta sekä liikelento- ja harrastusliikennettä. Iso osa lentokenttäalueesta tulee Zürichin kantonin innovaatiokeskuksen käyttöön. Alueella on myös ilmailumuseo elämyspuistoineen.
Aiheesta muualla

Kuvia tai muita tiedostoja aiheesta Dübendorf Wikimedia Commonsissa
Electronic Serial Number

Electronic Serial Number (ESN) on mobiililaitteessa käytettävä yksilöllinen, elektroninen sarjanumero. Esimerkiksi IMEI ja MEID ovat tällaisia tunnisteita.
Ei itketä lauantaina (televisio-ohjelma)

Ei itketä lauantaina oli MTV3:n syksystä 1993 kevääseen 1995 tuottama musiikkiohjelma, jonka juontajina olivat Anita Hirvonen ja Petri Kaivanto. Ohjelmaa ohjasivat vuorotellen Pertti Humppila ja Mervi Pohjanheimo tuottajanaan Pirkko Leisti. Ohjelmaa seurasi parhaimmillaan yli miljoona katsojaa ja sen esikuvina olivat ranskalainen Taratata ja englantilainen Top of the Pops. Ohjelmassa esiintyi useimmiten kaksi kotimaista artistia omien yhtyeidensä säestäminä ja yksi ulkomainen artisti playbackina tai singbackina. Tunnetuimpia ohjelmassa esiintyneitä ulkomaisia artisteja olivat mm. Take That, Tanita Tikaram, Johnny Logan ja Patricia Kaas.
Enzo G. Castellari

Castellari signeeraa Kunniattomien paskiasten mainosjulisteita.
Enzo G. Castellari (oik. Enzo Girolami, s. 29. heinäkuuta 1938 Rooma, Italia) on italialainen elokuvaohjaaja. Hän on ohjaaja Marino Girolamin poika. Castellari oli 1960-luvulta 1980-luvulle yksi merkittävimpiä italialaisen eksploitaation ohjaajia yhdessä Ruggero Deodaton, Lucio Fulcin ja Sergio Martinon kaltaisten ohjaajien kanssa.
Castellari hankki itselleen 1960-luvulla mainetta ohjaamalla ns. spagetti-länkkäreitä. Hänen lännenelokuvilleen olivat tyypillisiä runsas väkivalta ja tulitaistelut, sekä Sam Peckinpah -tyyppiset hidastukset. Castellarin ohjaama Keoma (1976) mainitaan usein yhtenä genren viimeisistä suurelokuvista. Lännenelokuvien lisäksi Castellari oli yksi italialaisten rikoselokuvien pioneereista, saavuttaen mainetta High Crimen (1973) ja Big Racketin (1976) kaltaisilla elokuville. Vuosikymmenen lopulla ilmestynyt sota- ja toimintaelokuva Panssarijunalla helvettiin oli taloudellinen menestys. Nykyään elokuva tunnetaan myös siitä, että Quentin Tarantino on nimennyt sen suosikkisotaelokuvakseen ja tehnyt sen innoittaman elokuvan, Kunniattomat paskiaiset.
1980-luvulle tultaessa italialaisten genre-elokuvien valtavirta siirtyi huomattavasti eksploitatiivisempaan suuntaan. Castellari ohjasi näihin aikoihin kaksi post-apocalypseä uraauurtanutta elokuvaa: Uudet barbaarit ja Bronxin asfalttisoturit, jotka olivat taloudellisia menestyksiä, mutta monien mielestä taiteellisesti alamittaisia. Castellarin Tappajahai – surffaajien kauhu johti oikeusjuttuun Universal Picturesin kanssa, jossa häntä syytettiin Steven Spielbergin Tappajahain plagioinnista. Castellarin puoli hävisi oikeusjutun, ja elokuvan levittäminen Yhdysvalloissa kiellettiin.
Hanna-Barbera

| Hanna-Barbera Productions, Inc>  |
| --- | --- |

Yritysmuoto:  Yksityinen yritys (1957-67) tytäryhtiö (1967-2001)
Perustettu:  1957
Lakkautettu:  2001
Avainhenkilöt:  William Hanna perustaja Joseph Barbera perustaja
Kotipaikka:  Studio City, Kalifornia
Toimiala:  Televisio
Tuotteet:  Piirrossarjat
Emoyhtiö:  Taft Broadcasting (1967–1987) Great American Broadcasting (1987–1991) Turner Broadcasting (1991–1996) Time Warner (1996–2001)
Infobox OKVirheellinen NIMI-arvo: 
Hanna-Barbera Productions (tai pelkästään Hanna-Barbera) oli yhdysvaltalainen animaatioita tuottava yhtiö. Se toimi animaatioalalla vuosina 1957–2001. Sen yhdysvaltalainen tytäryhtiö lakkautettiin 2000-luvun ensikymmenellä. Turner Broadcastingin yhdistyttyä Warneriin Hanna-Barberasta tuli Warner Bros. Animationin tytäryhtiö, mutta lopulta Hanna-Barbera sulautettiin kokonaan WB Animationiin. Sen tunnetuimpia animaatiosarjoja olivat esimerkiksi Kiviset ja Soraset, Jetsonit ja Smurffit.
Historia

Hanna-Barberan perustivat vuonna 1957 Metro-Goldwyn-Mayerille aikaisemmin työskennelleet animaatio-ohjaajat William Hanna ja Joseph Barbera sekä näytelmäelokuvien ohjaaja George Sidney, joka tuotti H-B Enterprises -nimellä elokuvia ja televisiomainoksia.[lähde? ]
Metro-Goldwyn-Mayerin lakkautettua vuonna 1959 oman animaatiostudionsa H-B Enterprisesista tuli Hannan ja Barberan vakituinen työ, ja kolme vuotta myöhemmin yhtiön nimeksi muutettiin Hanna-Barbera Productions. Seuraavien kolmenkymmenen vuoden aikana Hanna-Barbera Productions tuotti useita animaatiosarjoja, kuten Hakki-koira, Kiviset ja Soraset, Yogi-karhu, Jetsonit, Scooby-Doo, Smurffit ja Dexterin laboratorio.
Vuonna 1991 Turner Broadcasting osti Hanna-Barbera-yhtiön omistukseensa, ja samalla William Hanna ja Joseph Barbera jäivät osittain eläkkeelle mutta olivat edelleen studion keskeisiä henkilöitä. 1990-luvun lopulla Turner Broadcasting muutti Hanna-Barberan tuottamaan pääasiassa uutta materiaalia omistamalleen televisiokanavalle Cartoon Networkille. Vuonna 1996 Time Warner osti Turner Broadcastingin, ja William Hannan kuoltua vuonna 2001 Hanna-Barbera yhdistyi Warner Bros. Animationiin ja Cartoon Network Studios otti animaatioiden tuottamisen haltuunsa. Joseph Barbera oli vielä Warner Bros. Animationin toiminnassa mukana aina kuolemaansa vuonna 2006 asti.
Hanna-Barberan piirrettyjä

Hanna-Barberan tuotantoa 1950-luvulta 1990-luvulle.
Hanna-Barberan piirrettyjä > 1950-luku

The Ruff & Reddy Show (1957)
Loopy De Loop (1957) (julkaistu elokuvateattereissa)
Hakki-koira (The Huckleberry Hound Show, 1958)
Salama-Santeri (Quick Draw McGraw, (1959)
Hanna-Barberan piirrettyjä > 1960-luku

Kiviset ja Soraset (The Flintstones, 1960)
Jogi-karhu (The Yogi Bear Show, 1961)
Topi-katti (Top Cat, 1961)
Kvaakku (Yakky Doodle, 1961)
The New Hanna-Barbera Cartoon Series (1962)
Jetsonit (The Jetsons, 1962)
Magilla Gorilla (1963)
Jonny Quest (1964)
The Peter Potamus Show (1964)
The Atom Ant/Secret Squirrel Show (1965)
A Laurel and Hardy Cartoon (1966)
Frankenstein, Jr. and the Impossibles (1966)
Space Ghost and Dino Boy (1966)
Birdman and the Galaxy Trio (1967)
The Herculoids (1967)
Shazzan (1967)
Ihmeneloset (1967)
Moby Dick and the Mighty Mightor (1967)
Samson & Goliath (Young Samson and Goliath, 1967)
The Banana Splits Adventure Hour (1968)
Wacky Races (1968)
The Perils of Penelope Pitstop (1969)
Dick Samplari ja Mutteri-koira (Dastardly and Muttley in Their Flying Machines, 1969)
Cattanooga Cats (1969)
Scooby-Doo, Where Are You! (1969)
Hanna-Barberan piirrettyjä > 1970-luku

The New Scooby-Doo Movies (1972)
Superystävät (Super Friends, 1973)
Speed Buggy (1973)
Yogi ja kaverit (Yogi's Gang, 1973)
Hong Kong Phooey (1974)
Valley of the Dinosaurs (1974)
The New Tom & Jerry Show / The Tom and Jerry/Grape Ape Show / The Tom and Jerry/Grape Ape/Mumbly Show / The Tom and Jerry/Mumbly Show (1976)
The Scooby-Doo Show (1976)
Dynomutt, Dog Wonder (1976)
Superystävät (Challenge of the Super Friends, 1978)
The All-New Popeye Hour (1978)
Galaxy Goof-Ups (1978)
Kivisten ja Sorasten uudet seikkailut (The New Fred and Barney Show, 1979)
Fred and Barney Meet the Thing (1979)
Fred and Barney Meet the Shmoo (1979)
Kasper-kummitus (piirrossarja) (Casper and the Angels, 1979)